Identifica les entitats del text següent:
Hi ha però alguns elements d'aquesta moció que no compartim. N’hi ha a dos a què ens abstindrem. Ens abstindrem perquè ens fa l'efecte que poden acabar sent fernos trampes al solitari, que fan referència, bàsicament, a aquell que situa ja 150 milions, el setanta per cent del pressupost de polítiques... Escolti, jo no em conformo ni amb el setanta ni amb el cent cinquanta. Jo el que vull és que el Pacte Nacional per a la Indústria concreti els recursos econòmics necessaris per fer les polítiques industrials que es consensuïn en el marc del diàleg social que és el Pacte Nacional per a la Indústria. No vull acotar, no vull limitar ara ni quantitats ni percentatges, el que vull és que aquelles línies estratègiques que s'acordin, es consensuïn siguin dotades econòmicament, financerament. Aquest és l'element. Lo altre és acabar-nos fent trampes al solitari. És abans d'acabar la negociació, abans d'arribar a l'acord limitar quines són les possibilitats de tirar endavant determinades estratègies d'industrialització del país. Perquè són estratègies necessàries que han de sortir del diàleg social, dels compromisos, però que han de sortir també –i us ho dèiem l'altre dia– d'un fort lideratge del Govern en tirar estratègies de canvi real de la base industrial del nostre país. I tres quarts del mateix ens passa amb el tema del turisme. Nosaltres entenem que en aquests moments quan parlem del turisme no podem acotar una quantitat o altra. El principal problema del turisme és que hem d'abordar allò que ja demanaven els mateixos agents socials del sector, un acord nacional per a un nou model turístic. El model actual està esgotat i, per tant, cal abordar i posar aquest repte sobre la taula. I hi ha dos elements que votarem en contra. Són aquells elements que situen un model econòmic, un model industrial caduc i desfasat, obsolet. És l'aposta pel Hard Rock i pels jocs d'hivern. Creiem que això el que fa és que enterra uns recursos i una quantitat d'energies que necessitaríem alliberar per fer aquests canvis estratègics en funció dels reptes que té el país, el de la desigualtat, el climàtic i aquesta innovació industrial que necessitem.
Govern : govern, Hard Rock : edifici, jocs d'hivern : esdeveniment_esportiu